ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ

Ταχ. Δ/νση: Ακαδημίας 60

Ταχ. Κώδικας: 10679

ΑΘΗΝΑ

Αθήνα 6050/18.4.2024

**ΠΡΟΚΗΡΥΞΗ**

**Για την πλήρωση τριών (3) θέσεων δικηγόρων κατ΄ άρθρο 95 παρ. 5 ν. 4194/2013**

**Ο ΔΙΚΗΓΟΡΙΚΟΣ ΣΥΛΛΟΓΟΣ**

Έχοντας υπόψη:

1. Τις διατάξεις του άρθρου 95 παρ. 5 του ν. 4194/2013 «Κώδικας Δικηγόρων» (ΦΕΚ Α 208), όπως τροποποιήθηκε και ισχύει.
2. Τις διατάξεις των άρθρων 75 – 80 και 108 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)2016/2102 και της Οδηγίας (ΕΕ) 2019/1024) – Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972 και άλλες διατάξεις» (ΦΕΚ Α 184)
3. Την από 14/2/2024. Απόφαση του Διοικητικού Συμβουλίου του Δ.Σ.Α. «Έγκριση ετήσιου προγραμματισμού προσλήψεων τακτικού προσωπικού έτους 2024)

**Προκηρύσσει**

Την πλήρωση τριών (3) θέσεων δικηγόρων στο Δικηγορικό Σύλλογο Αθηνών, κατόπιν επιλογής, σύμφωνα με τις διατάξεις του άρθρου 95 παρ. 5 του ν. 4194/2013 (ΦΕΚ Α 208) , όπως ισχύει , ως εξής:

|  |  |  |
| --- | --- | --- |
| Αριθμός θέσεων  | Περιγραφή θέσης  | Έδρα  |
|  Δυο (2)  | ΤΝΠ Αθηνών «ΙΣΟΚΡΑΤΗΣ» | Αθήνα – Ακαδημίας 60 |
|  Μιας (1) | ΠΕΙΘΑΡΧΙΚΟ ΤΜΗΜΑ  | Αθήνα – Ακαδημίας 60 |

1. Οι δικηγόροι που θα προσληφθούν θα καταλάβουν τρεις (3) κενές θέσεις
2. Το αντικείμενο της απασχόλησης των τριών (3) δικηγόρων που πρόκειται να προσληφθούν κατ΄ άρθρο 95 παρ. 5 ν. 4194/2013 συνίσταται στην παροχή Νομικής Υποστήριξης στο Δικηγορικό Σύλλογο Αθηνών , στην ΤΝΠ ΙΣΟΚΡΑΤΗΣ και στο ΠΕΙΘΑΡΧΙΚΟ τμήμα του ΔΣΑ, που αποσκοπούν στην προώθηση των επιδιώξεων και στόχων του φορέα και στη διασφάλιση της νομιμότητας των πράξεών του με κριτήριο την προστασία του συμφέροντος του δικηγορικού σώματος.

Ειδικότερα, το αντικείμενο απασχόλησης προσδιορίζεται ως ακολούθως :

Ι. Δύο Θέσεις ( 2 ) στην ΤΝΠ ΙΣΟΚΡΑΤΗΣ:

Α. Νομοτεχνική Επεξεργασία Νομοθετικών και Νομολογιακών κειμένων

Β. Μεθοδολογία Αναζήτησης

Γ. Θησαυρός νομικών όρων (διαχείριση όρων και σχέσεων μεταξύ των όρων, δημιουργία νομικών οντοτήτων συσχετισμένων με νομοθεσία νομολογία)

Δ. Νομική υποστήριξη των ερευνητικών αναγκών των χρηστών.

 ΙΙ. Μίας θέσης (1) Πειθαρχικό τμήμα:

Α. Στον αποτελεσματικό και αδιάλειπτο χειρισμό των πειθαρχικών φακέλων.

Β. Στην οργάνωση και διεκπεραίωση (έγχαρτη και ψηφιακή), των υποθέσεων ενώπιον των πειθαρχικών συμβουλίων.

Γ. Καταγραφή και τήρηση πρακτικών της προκαταρκτικής εξέτασης και κύριας διαδικασίας.

Δ. Καταγραφή και οργάνωση όλων των μεταδεδομένων που απαιτούνται για την ασφαλή και εμπρόθεσμη λειτουργία των Πειθαρχικών Συμβουλίων και την ολοκλήρωσή τους.

1. Οι δικηγόροι παρέχουν τις ανωτέρω υπηρεσίες στα γραφεία του Δικηγορικού Συλλόγου Αθηνών , για χρόνο που ανταποκρίνεται στις εκάστοτε υπάρχουσες υπηρεσιακές συνθήκες.
2. Οι δικηγόροι υπάγονται οργανικά στο Δικηγορικό Σύλλογο Αθηνών .

**Α. ΠΡΟΫΠΟΘΕΣΕΙΣ ΣΥΜΜΕΤΟΧΗΣ**

Οι υποψήφιοι/ες για τις ανωτέρω θέσεις πρέπει να πληρούν τις παρακάτω προϋποθέσεις:

1. Να είναι Έλληνες πολίτες
2. Να είναι μέλη του Δικηγορικού Συλλόγου Αθηνών , για τουλάχιστον τρία έτη.
3. Να διαθέτουν αποδεδειγμένη εμπειρία, ανάλογα με τις ανάγκες των τμημάτων.
4. Να μην τους έχει επιβληθεί πειθαρχική ποινή.
5. Να έχουν εκπληρώσει οι άρρενες υποψήφιοι τις στρατιωτικές υποχρεώσεις ή να έχουν νομίμως απαλλαγεί.
6. Να μην έχουν κώλυμα διορισμού, λόγω ποινικής καταδίκης ή επειδή τελούν στερητική ή /και επικουρική δικαστική συμπαράσταση, σύμφωνα με τα οριζόμενα στο άρθρο 8 του ν. 3528/2007 (ΦΕΚ Α 26) όπως ισχύει, ούτε κατά τον χρόνο λήξης της προθεσμίας υποβολής των αιτήσεων , ούτε κατά τον χρόνο διορισμού.
7. Να είναι κάτοχοι πτυχίου Νομικού Τμήματος Νομικής Σχολής Α.Ε.Ι. της ημεδαπής ή ισότιμου τίτλου Νομικού Τμήματος Πανεπιστημιακής Σχολής της αλλοδαπής, νόμιμα αναγνωρισμένου.
8. Να έχουν άριστη γνώση της αγγλικής γλώσσας, αποδεικνυόμενη κατά τα οριζόμενα στο άρθρο 28 του ΠΔ 50/2001 (ΦΕΚ Α 39), όπως ισχύει. Η γνώση και άλλης ξένης γλώσσας των χωρών μελών της Ευρωπαϊκής Ένωσης , αποδεικνυόμενη σύμφωνα με το προηγούμενο εδάφιο, θα συνεκτιμηθεί.
9. Να έχουν γνώση χειρισμού Η/Υ στα αντικείμενα, : α) επεξεργασίας κειμένων, β) υπολογιστικών φύλλων γ) υπηρεσιών διαδικτύου , αποδεικνυόμενη κατά οριζόμενα στο άρθρο 27 του πδ. 50/2001 (ΦΕΚ Α 39), όπως ισχύει.

Όλα τα ανωτέρω έγγραφα υποβάλλονται σε ευκρινή φωτοαντίγραφα, σύμφωνα με τις διατάξεις του άρθρου 1 του ν. 4250/2014 (ΦΕΚ Α 74), όπως ισχύει και τα οριζόμενα στην ενότητα IV της παρούσας.

**Β. ΚΡΙΤΗΡΙΑ ΑΞΙΟΛΟΓΗΣΗΣ – ΕΠΙΛΟΓΗΣ**

1. Για την επιλογή και πρόσληψη λαμβάνονται υπόψη, η προσωπικότητα του / της υποψηφίου /ας, η επιστημονική του /της κατάρτιση, η εξειδίκευση στο αντικείμενο απασχόλησης, η επαγγελματική πείρα – επάρκεια, η γνώση ξένων γλωσσών και συνεκτιμάται η οικογενειακή κατάσταση και η πρόβλεψη της εξέλιξης. Ειδικότερα η προσωπικότητα του/της υποψηφίου /ας, κρίνεται σε προφορική συνέντευξη , στην οποία αξιολογούνται οι δεξιότητες και τα προσόντα του /της υποψηφίου /ας, όπως είναι ενδεικτικά, η ικανότητα διαχείρισης χρόνου, ανταπόκρισης σε νέα γνωστικά πεδία κλπ.
2. Οι υποψήφιοι/ες αποδεικνύουν τα προσόντα, τις ιδιότητες και τα κριτήρια που λαμβάνονται υπόψη για τον καθορισμό της σειράς αξιολόγησής τους με την κατάθεση των απαιτούμενων δικαιολογητικών της ενότητας Γ της παρούσας.
3. Κρίσιμος χρόνος για τον έλεγχο της συνδρομής των τυπικών και ουσιαστικών προσόντων είναι ο χρόνος λήξης της προθεσμίας για την υποβολή των αιτήσεων.
4. Ειδικότερα, ως προς το κριτήριο της επιστημονικής κατάρτισης , η Επιτροπή λαμβάνει υπόψη τους προσκομισθέντες τίτλους σπουδών (πτυχίο Νομικής) και ως προς το κριτήριο της εξειδίκευσης στο αντικείμενο απασχόλησης, η Επιτροπή λαμβάνει υπόψη τους προσκομισθέντες τίτλους μεταπτυχιακών ή διδακτορικών σπουδών, με αντικείμενο Δίκαιο και Τεχνολογία, Αστικό Δίκαιο, Διοικητικό ή Ποινικό Δίκαιο .
5. Επίσης, η Επιτροπή ως προς το κριτήριο της επαγγελματικής πείρας και επάρκειας βαθμολογεί ως προς τις δυο θέσεις στην ΤΝΠ ΙΣΟΚΡΑΤΗΣ την εμπειρία σε νομοτεχνική επεξεργασία νομοθετημάτων και νομολογιακών κειμένων και ως προς τη μία θέση για το πειθαρχικό την εμπειρία σε διοικητικές διαδικασίες .
6. Η επιλογή θα γίνει βάσει του κάτωθι πίνακα κριτηρίων αξιολόγησης και σύμφωνα με τους συντελεστές βαρύτητας που προβλέπονται σε αυτόν.
7. Οι συντελεστές βαρύτητας των ανωτέρω κριτηρίων καθορίζονται ως εξής :

|  |  |  |
| --- | --- | --- |
| Α/Α | ΚΡΙΤΗΡΙΑ ΑΞΙΟΛΟΓΗΣΗΣ  | ΣΥΝΤΕΛΕΣΤΗΣ ΒΑΡΥΤΗΤΑΣ (%)  ΤΝΠ ΙΣΟΚΡΑΤΗΣ |
|  | ΠΡΟΣΩΠΙΚΟΤΗΤΑ  | 25% |
|  | ΕΠΙΣΤΗΜΟΝΙΚΗ ΚΑΤΑΡΤΙΣΗ | 15% |
|  | ΕΞΕΙΔΙΚΕΥΣΗ ΣΤΟ ΑΝΤΙΚΕΙΜΕΝΟ ΤΗΣ ΑΠΑΣΧΟΛΗΣΗΣ (όπως ανωτέρω διατυπώνεται) | 25% |
|  | ΕΠΑΓΓΕΛΜΑΤΙΚΗ ΠΕΙΡΑ – ΕΠΑΡΚΕΙΑ | 25% |
|  | ΓΝΩΣΗ ΞΕΝΩΝ ΓΛΩΣΣΩΝ  | 10% |

**Γ. ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ – ΠΡΟΘΕΣΜΙΑ ΥΠΟΒΟΛΗΣ**

Οι υποψήφιοι /ες πρέπει να υποβάλουν αυτοπροσώπως ή να αποστείλουν με συστημένη επιστολή, σε κλειστό φάκελο, στον Δικηγορικό Σύλλογο Αθηνών/Τμήμα Προσωπικού , σε αποκλειστική προθεσμία 30 ημερών από την επόμενη της δημοσίευσης/ ανάρτησης της προκήρυξης στο site του Δ.Σ.Α., δηλαδή **μέχρι την 16η/5/2024 και ώρα 12:30 μμ.,** αίτηση υποψηφιότητας, συνοδευόμενη απαραίτητα και επί ποινή αποκλεισμού από την περαιτέρω διαδικασία, από τα ακόλουθα δικαιολογητικά:

1. Φωτοαντίγραφο των δυο όψεων του αστυνομικού δελτίου ταυτότητας ή ελλείψει ταυτότητας, φωτοαντίγραφο των κρίσιμων σελίδων του διαβατηρίου (δηλ. αυτών όπου αναφέρονται ο αριθμός και τα στοιχεία ταυτότητας του κατόχου)
2. Πιστοποιητικό Οικογενειακής Κατάστασης
3. Πιστοποιητικό Ποινικού Μητρώου,
4. Πιστοποιητικό Στρατολογικής κατάστασης (για τους άρρενες υποψηφίους)
5. Πιστοποιητικό του Δικηγορικού Συλλόγου από το οποίο να προκύπτει η ημερομηνία εγγραφής στο Σύλλογο και ότι ο/η υποψήφιος/α δεν έχει τιμωρηθεί πειθαρχικά.
6. Φωτοαντίγραφα των τίτλων σπουδών, γλωσσομάθειας και γνώσης Η/Υ, σύμφωνα με τα οριζόμενα στην παρούσα.
7. Φωτοαντίγραφα αποδεικτικών εμπειρίας, και
8. Βιογραφικό σημείωμα συνοδευόμενο από αποδεικτικά έγγραφα για την επιστημονική κατάρτιση και την επαγγελματική δράση τους.

Το εμπρόθεσμο των αιτήσεων που αποστέλλονται ταχυδρομικώς κρίνεται με βάση την ημερομηνία που φέρει ο φάκελος αποστολής, ο οποίος, μετά την αποσφράγισή του, επισυνάπτεται στην αίτηση του/της υποψηφίου/ας.

Συμπλήρωση τυχόν ελλειπόντων δικαιολογητικών ή και συμπληρωματική ή διευκρινιστικών, επιτρέπεται μόνο μέχρι τη λήξη της προθεσμίας υποβολής των δικαιολογητικών και υποβάλλονται συνοδευόμενα σε κάθε περίπτωση από ανάλογη αίτηση σε κλειστό φάκελο με την ένδειξη «ΑΝΤΙΚΑΤΑΣΤΑΣΗ ΔΙΚΑΙΟΛΟΓΗΤΙΚΩΝ» ή «ΣΥΜΠΛΗΡΩΣΗ ΔΙΚΑΙΟΛΟΓΗΤΙΚΩΝ». Δικαιολογητικά που κατατίθενται μετά το πέρας της προθεσμίας υποβολής αυτών δεν λαμβάνονται υπόψη.

**Επισημαίνεται** : ότι σύμφωνα με το νέο Ευρωπαϊκό Γενικό Κανονισμό Προστασίας Δεδομένων (ΕΕ) 2016/679 γνωστό ως GDPR, που ετέθη σε εφαρμογή το Μάϊο 2018, καθιερώνεται ενιαίο νομικό πλαίσιο για την προστασία των προσωπικών δεδομένων σε όλα τα κράτη μέλη της ΕΕ. Για το λόγο αυτό, η συμμετοχή των υποψηφίων στη διαδικασία πρόσληψης με την οικειοθελή υποβολή αίτησης με τα συνημμένα σε αυτή δικαιολογητικά προς τον Φορέα , συνεπάγεται τη συναίνεση του/της υποψηφίου /ας για τη συλλογή και επεξεργασία των δεομένων προσωπικού χαρακτήρα που τους αφορούν, καθώς και για την ασφαλή διατήρησή τους σε αρχείο (φυσικό ή ψηφιακό) για συγκεκριμένο σκοπό και για όσο χρόνο απαιτείται, προκειμένου να ολοκληρωθούν οι νόμιμες διαδικασίες πρόσληψης. Οι φορείς οφείλουν να προστατεύουν τα προσωπικά στοιχεία των υποψηφίων από τυχόν υποκλοπή προκειμένου να επιτυγχάνεται η ασφαλής επεξεργασία των δεδομένων προσωπικού χαρακτήρα. Οι υποψήφιοι/ες διατηρούν το δικαίωμα ανάκλησης της συναίνεσής τους ανά πάσα στιγμή και κατόπιν υποβολής σχετικής αίτησης προς τον Φορέα.

**Δ. ΤΡΟΠΟΣ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ/ΑΠΟΔΕΙΞΗΣ ΠΡΟΣΟΝΤΩΝ**

Οι υποψήφιοι/ες καλούνται να υποβάλουν τα απαιτούμενα δικαιολογητικά σε ευκρινή φωτοαντίγραφα, σύμφωνα με τις διατάξεις του άρθρου 1 του ν. 4250/2014 (ΦΕΚ Α 74) , όπως ισχύει, ως εξής:

* Τίτλοι /Πιστοποιητικά/Βεβαιώσεις της ημεδαπής

Α. Δημόσια έγγραφα ημεδαπής, δηλαδή έγγραφα που έχουν εκδοθεί από υπηρεσίες και φορείς του δημοσίου και του ευρύτερου δημοσίου τομέα (πχ τίτλοι σπουδών , άδειες , πιστοποιητικά, βεβαιώσεις κλπ) υποβάλλονται και γίνονται υποχρεωτικά αποδεκτά σε ευκρινή φωτοαντίγραφα των πρωτοτύπων εγγράφων ή των ακριβών αντιγράφων τους.

Β. Ιδιωτικά έγγραφα ημεδαπής, δηλαδή έγγραφα που δεν εκδίδονται από υπηρεσίες και φορείς του δημόσιου και του ευρύτερου δημόσιου τομέα (εκδίδονται από ιδιωτικούς φορείς), υποβάλλονται και γίνονται υποχρεωτικά αποδεκτά σε ευκρινή φωτοαντίγραφα από αντίγραφα ιδιωτικών εγγράφων τα οποία έχουν επικυρωθεί από δικηγόρο, καθώς και σε ευκρινή φωτοαντίγραφα από τα πρωτότυπα όσων ιδιωτικών εγγράφων φέρουν θεώρηση από υπηρεσίες και φορείς του δημόσιου και του ευρύτερου δημόσιου τομέα .

1. **ΤΙΤΛΟΙ ΣΠΟΥΔΩΝ**

Στους τίτλους σπουδών θα πρέπει να αναγράφεται ο ακριβής βαθμός, η ημερομηνία και το έτος κτήσης αυτού. Ως χρόνος κτήσης του τίτλου λογίζεται η ημερομηνία περάτωσης των σπουδών, ήτοι επιτυχίας στα προβλεπόμενα μαθήματα. Εάν ο χρόνος κτήσης δεν προκύπτει από υποβληθείσα βεβαίωση του αρμοδίου οργάνου ΑΕΙ, τότε προκύπτει από τον προσκομισθέντα τίτλο σπουδών. Σε περίπτωση που ο βαθμός εκφράζεται με αξιολογικό χαρακτηρισμό ή με ακέραιο αριθμό πρέπει να υποβληθεί και βεβαίωση της οικείας σχολής για τον ακριβή αριθμητικό βαθμό, με δυο δεκαδικά ψηφία.

Σε περίπτωση που ο βαθμός τίτλου προκύπτει μόνο από αξιολογικό χαρακτηρισμό και ο υποψήφιος δεν προσκομίζει βεβαίωση της οικείας σχολής για τον ακριβή αριθμητικό βαθμό, θα λαμβάνεται υπόψη η κατώτερη βαθμολογία που αντιστοιχεί σε κάθε μια αξιολογική κλίμακα. (Άριστα 8,5 /Πολύ καλά 6,5/Καλά 5). Σε περίπτωση που ο βαθμός τίτλου δεν προκύπτει ούτε από αξιολογικό χαρακτηρισμό θα λαμβάνεται υπόψη το ελάχιστο της βαθμολογικής κλίμακας τριτοβάθμιας εκπαίδευσης («5,00»).

Στις περιπτώσεις που δεν υφίσταται στους αλλοδαπούς τίτλους αντιστοιχία βαθμολογικής ή αξιολογικής κλίμακας με τη βαθμολογική ή αξιολογική κλίμακα τίτλων της ημεδαπής ο σχετικός τίτλος χαρακτηρίζεται ως αδιαβάθμητος (ν. 3328/2005, άρθρο 8)

1. **ΜΕΤΑΠΤΥΧΙΑΚΟΙ ΤΙΤΛΟΙ**

Οι υποψήφιοι/ες που είναι κάτοχοι μεταπτυχιακού τίτλου σπουδών ετήσιας τουλάχιστον φοίτησης προσκομίζουν ευκρινή φωτοτυπία του μεταπτυχιακού ή διδακτορικού διπλώματος.

Ως χρόνος κτήσης των μεταπτυχιακών τίτλων λογίζεται η ημερομηνία περάτωσης των σπουδών ήτοι επιτυχίας στα προβλεπόμενα μαθήματα, συμπεριλαμβανομένης της επιτυχούς υποστήριξης της τυχόν απαιτούμενης διπλωματικής /μεταπτυχιακής εργασίας, ο οποίος να προκύπτει από σχετική βεβαίωση της Γραμματείας του οικείου Α.Ε.Ι. ή Α.Τ.Ε.Ι.

Αν ο τίτλος έχει αποκτηθεί στην αλλοδαπή απαιτείται μόνον πράξη αναγνωρίσεως του τίτλου .

**ΣΗΜΕΙΩΣΗ** :α) Στις περιπτώσεις που η ισοτιμία ή ισοτιμία και αντιστοιχία του πτυχίου αλλοδαπής αναγνωρίζεται μόνον εφόσον ο/η κάτοχος του πτυχίου είναι και κάτοχος μεταπτυχιακού διπλώματος, δεν αναγνωρίζεται ισοτιμία του μεταπτυχιακού διπλώματος, και επομένως δεν λογίζεται ως μεταπτυχιακός τίτλος και β) Στην περίπτωση που ο μεταπτυχιακός τίτλος συμπληρώνει ή ενσωματώνεται στο βασικό, δεν λογίζεται ως μεταπτυχιακός τίτλος (Ν. 3328/2005, άρθρο 4 παρ. 2 & πδ 50/2001 , άρθρο 2 παρ. 1 με την επιφύλαξη του ν. 4485/2017, άρθρο 46).

**ΕΠΙΣΗΜΑΝΣΕΙΣ :**

1. Εξαιρούνται από την υποχρέωση προσκόμισης πράξης αναγνώρισης, για την ισοτιμία και την αντιστοιχία των τίτλων σπουδών ή των μεταπτυχιακών τίτλων, όσοι υποψήφιοι/ες υποβάλλουν αποφάσεις αναγνώρισης επαγγελματικών προσόντων ή επαγγελματικής ισοδυναμίας τίτλων αντίστοιχων κατηγοριών εκπαίδευσης οι οποίες χορηγήθηκαν από τις Επιτροπές Αξιολόγησης και Δοκιμασίας Επάρκειας του ν. 4194/2013.

**ΛΟΙΠΕΣ ΠΛΗΡΟΦΟΡΙΕΣ**

1.Η συμμετοχή των υποψηφίων στη διαδικασία επιλογής προϋποθέτει ανεπιφύλακτη αποδοχή των όρων της προκήρυξης.

2. Σύμφωνα με τις διατάξεις του άρθρου 95 παρ. 5 του 4194/2013 (ΦΕΚ Α 208), όπως ισχύει, η επιλογή γίνεται από την **Επιτροπή Προσλήψεων του ΔΣΑ**, που συνέρχεται στην έδρα του Δικηγορικού Συλλόγου

Η Επιτροπή εξετάζει τις αιτήσεις και τα δικαιολογητικά των υποψηφίων και καλεί τους επικρατέστερους/ες , σε ατομική συνέντευξη.

Μέσα σε ένα μήνα το πολύ από την τελευταία ατομική συνέντευξη η Επιτροπή εκδίδει αιτιολογημένη απόφαση με τη σειρά αξιολόγησης των υποψηφίων. Η απόφαση της Επιτροπής είναι υποχρεωτική για τον Δικηγορικό Σύλλογο Αθηνών και ισχύει μόνο για την κάλυψη των θέσεων που προκηρύχθηκαν. Ο Δ.Σ.Α. οφείλει μέσα σε ένα μήνα από τη δημοσίευση της απόφασης να προσλάβει τους /τις επιτυχόντες/χούσες .

Εντός τριών (3) μηνών μετά τη δημοσίευση της πράξεως πρόσληψης των επιτυχόντων διενεργείται από τον Δικηγορικό Σύλλογο Αθηνών υποχρεωτικά αυτεπάγγελτος έλεγχος της γνησιότητας των δικαιολογητικών που έχουν υποβάλει οι επιτυχόντες /χούσες και τα οποία είναι απαραίτητα για την πρόσληψή τους ή επηρεάζουν οπωσδήποτε την κατάταξή τους κατά τη διαδικασία επιλογής.

Η παρούσα απόφαση, να αναρτηθεί στον πίνακα ανακοινώσεων στο Γραφείο του Δ.Σ.Α.

Να δημοσιευθεί με πρόσκληση για την υποβολή υποψηφιοτήτων στην ιστοσελίδα του Δικηγορικού Συλλόγου Αθηνών [www.dsa.gr](http://www.dsa.gr)

**Αθήνα,**

**Ο ΓΕΝΙΚΟΣ ΔΙΕΥΘΥΝΤΗΣ ΤΟΥ ΔΣΑ**